**E L Ő T E R J E S Z T É S**



**Előterjesztés**

Balatonberényi Községi ÖnkormányzatKépviselő-testületének

2024. augusztus 7-i nyilvános ülésére

Tárgy: **Településképi Arculati Kézikönyv és**

**Balatonberény településkép védelméről szóló 10/2021. (VIII. 30.) önkormányzati rendelet módosításának kezdeményezéséről**

Előadó:

Druskoczi Tünde polgármester

**Tisztelt Képviselő- testület!**

Balatonberény Község Önkormányzat Képviselő-testülete a Balatonberény településrendezési eszközeinek (a továbbiakban: TRE) módosításáról az 51/2019. (IV.25.) számú határozatával döntött. A TRE módosítása többek között a Hétvezér utca nyugati szakaszának északi oldalán fekvő 657/20 hrsz-ú ingatlanra is vonatkozott.

Az Önkormányzat az elmúlt években többször is újraindította az államigazgatási egyeztetésnek a *településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012. (XI.8.) Korm. rendelet (a továbbiakban: Korm.r.) 37. § szerinti tájékoztatási szakaszát.

Időközben elkészült A TRE módosítás megalapozására a telepítési tanulmányterv és a környezeti vizsgálat is.

A Korm.r. 38. §-ban előírtaknak megfelelően az elkészült véleményezési tervdokumentáció megküldésre került a SVKH Állami Főépítészi Irodájának és az eljárás során véleményezésre jogosult államigazgatási szerveknek.

A SVKH Állami Főépítészi Iroda SO/08/00571-2/2024. iktatószámú szakmai véleményében kérte a Balatonberény településkép védelméről szóló Balatonberény Község Önkormányzata Képviselő-testületének 10/2021. (VIII. 30.) önkormányzati rendelet (a továbbiakban: TKR) és a helyi építési szabályzatról szóló Balatonberény Község Önkormányzata Képviselő-testületének 1/2019. (I. 9.) önkormányzati rendelet (a továbbiakban: HÉSZ) közötti összhang megteremtését a TKR módosításának lefolytatásával. A TKR módosításával a Balatonberény Község Önkormányzatának Képviselő-testülete 98/2021. (VIII.26.) számú határozattal jóváhagyott településképi arculati kézikönyvet (a továbbiakban: TAK) is módosítani kell, mert a TKR és TAK közötti összhangot meg kell teremteni, azok nem lehetnek egymással ellentétesek.

A TAK és a TKR módosítása azért csak a Balatonberény 657/20 hrsz-ú ingatlanra vonatkozóan kerül megindításra, mert Balatonberény Község Önkormányzata 2024. júniusában településrendezési szerződést kötött a Divinus Befektetési Alapkezelő Zrt. által képviselt Aranypart Ingatlanfejlesztő Alappal a Balatonberény 657/20 hrsz-ú ingatlan fejlesztését megalapozó Balatonberény 657/20 hrsz-ú ingatlanra vonatkozó TRE módosításával kapcsolatban. A TRE módosítása mellett a Településképi dokumentumok összhangba hozása is történik.

A megkötött településrendezési szerződés meghatározott időre szól, így az idő kötöttsége és rövidsége miatt csak a Balatonberény 657/20 hrsz-ú ingatlanra vonatkozóan kerül módosításra a TAK és a TKR.

Kérem, hogy a Képviselő-testület az előterjesztést tárgyalja meg és a határozati javaslatot fogadja el.

**Döntési javaslat:**

Balatonberény Község Önkormányzatának Képviselő-testülete az előterjesztést megtárgyalta és az alábbi ... /2024 (VIII. 7. sz.) határozatot hozza:

a.)

Balatonberény Község Önkormányzatának Képviselő-testülete kezdeményezi a Balatonberény Község Önkormányzatának Képviselő-testülete 98/2021. (VIII.26.) számú határozattal jóváhagyott Településképi Arculati Kézikönyv és Balatonberény településkép védelméről szóló Balatonberény Község Önkormányzata Képviselő-testületének 10/2021. (VIII. 30.) önkormányzati rendelet módosítását a Balatonberény, Hétvezér utca nyugati szakaszának északi oldalán fekvő 657/20 hrsz-ú ingatlanra vonatkozóan *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló* 419/2021. (VII.15.) Korm. rendelet alapján történő egyeztetések szerint.

b.)

Balatonberény Község Önkormányzatának Képviselő-testülete felkéri a polgármestert a fentiekkel kapcsolatos eljárás lebonyolítására és felhatalmazza, hogy a módosítással kapcsolatos önkormányzati feladatokat lássa el, a szükséges intézkedéseket tegye meg.

Felelős: Druskoczi Tünde polgármester

Határidő: értelem szerint

Balatonberény, 2024. augusztus 2.

Drsukoczi Tünde

polgármester